als_Latn dik_Latn sag_Latn
Ndihmë, ai dëshiron të jetojë me mua...
Vjen gjithmonë një moment në një marrëdhënie, kur ti ose ai bën pyetjen e famshme: “A jetojmë bashkë”?...
2014-04-17
Kategoria: Bashkëjetesa
Vjen gjithmonë një moment në një marrëdhënie, kur ti ose ai bën pyetjen e famshme: “A jetojmë bashkë”? Dhe zakonisht, njëri prej të dy partnerëve është më entuziast se tjetri. Dhe nuk dihet përse, por zakonisht entuziast është pikërisht ai...
Por për vajzat zakonisht ideja se do të mbyllen çdo natë në shtëpi, është e tmerrshme. Ato nuk duan të heqin dorë nga pavarësia, koha e lirë, kënaqësia e të kaluarit mbrëmjet në paqe totale... Por nga ana tjetër, të thuash “jo” është tepër e rrezikshme, pasi partneri mund të ndihet i refuzuar dhe i fyer.
Duket se, pavarësisht nga pamja e jashtme dhe thirrjet për pavarsi, janë pikërisht meshkujt ata që kanë më tepër ankthin dhe padurimin për t`u sistemuar, duke kërkuar shumë shpesh bashkëjetesën, gjë që për vajzat është një sakrificë e madhe. Dhe nuk kanë faj! Cila prej nesh do t`i duronte dot...
* mbathje dhe çorape të përdorura, të përhapura nëpër shtëpi
* televizori në mënyrë të pakontesktueshme i stakuar në kanalin ku shfaqet ngjarja sportive më e rëndësishme e momentit
* revista vetëm për meshkuj, që sigurisht janë blerë për “thellësinë” e artikujve të tyre, të cilat dalin nga poshtë divanit (kjo kur nuk gjejnë një sistemin fiks në banjo... uaaagh)
* kanaçe birre që duket sikur riprodhohen spontanisht në frigorifer, teksa kutitë tona me kos janë ngjeshur diku në fund, në repartin e fruta-perimeve...
* telefonata miqsh në çdo orë të ditës
* kompjuteri ynë dhe lidhja e internetit tërë kohës i monopolizuar (pse nuk blen një për vete, në vend që të përdor timin?)
* ndenjësja e wc-së gjithmonë e ngritur...
* kremrat tona të bukurisë të përdorur në mënyrë diskriminuese si locion pas rrojes...
* mp3-ja jonë plot e përplot me këngët e tij
Dhe plotë tjera, por çfarë vlere do kishte t`i listonim. A nuk mjaftojnë vetëm këto për t`u trembur dhe për t`i thënë jo bashkëjetesës?
als_Latn als_Latn unk pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn